**Sedma Vlada Republike Hrvatske** je saziv Vlade Republike Hrvatske u periodu od **27. siječnja 2000.** do **30. srpnja 2002**. Predsjednik Vlade bio je **Ivica Račan**. Predstavljala je prvu mirnodopsku koalicijsku vladu u nezavisnoj Republici Hrvatskoj kao i prvu modernu vladu koja je vlast preuzela nakon pobjede dotada oporbenih stranaka na izborima.

Vladu je izabrao novoizabrani 4. saziv Hrvatskog sabora nakon nekoliko godina duboke gospodarske krize i još uvijek nepravladanih posljedica nedavnog rata, ali i niza korupcijskih skandala i frakcijskih sukoba u dotada vladajućoj Hrvatskoj demokratskoj zajednici kojoj je nedugo prije samih izbora umro karizmatski vođa Franjo Tuđman. Na izborima je HDZ izgubio dotadašnju apsolutnu većinu, a novu vladu su sastavila dva bloka oporbenih stranaka - tzv. "Narančasta koalicija" koju je činili Socijaldemokratska partija na čelu sa Račanom i centristička Hrvatska socijalno liberalna stranka (HSLS) na čelu sa Budišom; te tzv. "Četvorka" koju su činile četiri manje centrističke stranke - Hrvatska seljačka stranka, Hrvatska narodna stranka, Liberalna stranka i Istarski demokratski sabor. Tokom samog sastavljanja vlade je održan i drugi krug predsjedničkih izbora na kojima je kandidat "Četvorke" Stjepan Mesić porazio kandidata "Narančaste koalicije" Budišu.

Nova vlada je kao temelj svog programa navodila dalekosežne reforme u svrhu modernizacije hrvatske državne uprave, odnosno uklanjanje autoritarnih tendencija i korupcije koji su se vezivali za Hrvatsku pod Tuđmanom. Na vanjskom planu se inzistiralo na intenziviranju euroatlantskih integracija, odnosno priključenju Hrvatske NATO-paktu i Europsku uniju; nova vlada je zbog toga uživala snažnu podršku zapadnih vlada, prije svega američke, čiji je veleposlanik William Montgomery Hrvatsku i njenu post-tuđmanovsku transformaciju vidio kao model za slične transformacije u drugim državama bivše Jugoslavije. Najvažniji potez nove vlade se, međutim, ticao promjene Ustava, kojim je ukinut Županijski dom Sabora, a dotadašnji polupredsjedničko državno uređenje zamijenjeno parlamentarnim, pri čemu je predsjednik Mesić izgubio značajan dio ovlasti u odnosu na Račana kao premijera.

Nakon nekog vremena se, međutim, pokazalo kako je u novoj vladi, sastavljenoj od šest različitih stranaka, bilo prilično teško donositi odluke. Tako je Istarski demokratski sabor službeno napustio koaliciju 2001. godine (iako će je nastaviti podržavati u Saboru) zbog spora oko uporabe talijanskog jezika u Istarskoj županiji. Još prije toga je razmirice u vladi dodatno izazivao odnos Hrvatske prema Haškom tribunalu, odnosno inzistiranje dijela zapadnih vlada da se pripadnicima Hrvatske vojske i drugih paravojnih formacija sudi za ratne zločine počinjene za vrijeme Domovinskog rata, što veliki dio hrvatske javnosti nije htio prihvatiti. Početkom 2001. su najave o mogućem hapšenju Mirka Norca izazvale masovne prosvjede, a u nekim dijelovima zemlje i blokade cesta nalik na tzv. balvan revoluciju, a u nekim slučajevima i pozive za nasilno rušenje Račanove vlade. Iako su se prosvjedi, koji će kulminirati tzv. mitingom na splitskoj Rivi, sa vremenom smirili, dio same vlade, prije svega HSLS na čelu sa Budišom, je počeo pokazivati razumijevanje za njihove zahtjeve. To je dovelo do sve većeg udaljavanja dotadašnjih saveznika Račana i Budiše, a što će eskalirati povlačenjem HSLS iz Račanove vlade, a nakon čega je Račan 30. srpnja 2002. podnio ostavku.

Usprkos toga, Račan je nastavio obnašati funkciju premijera jer je, zahvaljujući prijelazu dijela HSLS-ovih zastupnika u novostvorenu stranku Liberali, uspio u već postojećem sazivu okupiti novu većinu te osigurati mandat za svoju drugu, odnosno Osmu Vladu Republike Hrvatske.

Sastav
------

| Ministar | Party | Portfelj | Početak mandata | Kraj mandata | Napomene |
| --- | --- | --- | --- | --- | --- |
| Ivica Račan (predsjednik) |  | SDP | predsjednik | 27. siječanj 2000 | 23. prosinac 2003 |  |
| Željka Antunović (potpredsjenica) |  | SDP | potpredsjednica | 27. siječanj 2000 | 23. prosinac 2003 |  |
| Slavko Linić (zamjenik) |  | SDP | potpredsjednik | 27. siječanj 2000 | 23. prosinac 2003 |  |
| Davorko Vidović |  | SDP | ministar rada i socijalne skrbi | 27. siječanj 2000 | 23. prosinac 2003 |  |
| Mato Crkvenac |  | SDP | ministar financija | 27. siječanj 2000 | 23. prosinac 2003 |  |
| Antun Vujić |  | SDP | ministar kulture | 27. siječanj 2000 | 23. prosinac 2003 |  |
| Ivica Pančić |  | SDP | ministar branitelja | 27. siječanj 2000 | 23. prosinac 2003 |  |
| Tonino Picula |  | SDP | ministar vanjskih poslova | 27. siječanj 2000 | 23. prosinac 2003 |  |
| Pave Župan-Rusković |  | SDP | ministrica turizma | 27. siječanj 2000 | 23. prosinac 2003 |  |
| Stjepan Ivanišević |  | SDP | ministar pravosuđa, javne uprave i lokalne samouprave | 27. siječanj 2000 | 27. rujna 2001 | podnio ostavku, službeno iz zdravstvenih razloga |
| Šime Lučin |  | SDP | ministar unutarnjih poslova | 27. siječanj 2000 | 23. prosinac 2003 |  |
| Neven Mimica |  | SDP | ministar europskih integracija | 28. rujan 2001 | 23. prosinac 2003 |  zamjena za Ivana Jakovčića |
| Ingrid Antičević-Marinović |  | SDP | ministrica pravosuđa | 28. rujan 2001 | 23. prosinac 2003 |  zamjena za Stjepana Ivaniševića |
| Goran Granić (zamjenik) |  | HSLS | potpredsjednik | 27. siječanj 2000 | 21. ožujak 2002 | podnio ostavku po zahtjevu šefa stranke Dražena Budiše |
| Alojz Tušek |  | HSLS | ministar pomorstva, prometa i veza | 27. siječanj 2000 | 21. ožujak 2002 | rekonstrukcija po zahtjevu šefa stranke Dražena Budiše |
| Jozo Radoš |  | HSLS | ministar obrane | 27. siječanj 2000 | 5. srpanj 2002 |
| Božo Kovačević |  | HSLS | ministar zaštite okoliša i prostornog uređenja | 27. siječanj 2000 | 18. srpanj 2003 |  |
| Hrvoje Kraljević |  | HSLS | ministar znanosti i tehnologije | 27. siječanj 2000 | 30. srpanj 2002 |
| Goranko Fižulić |  | HSLS | ministar gospodarstva | 27. siječanj 2000 | 21. ožujak 2002 | podnio ostavku po zahtjevu šefa stranke |
| Andro Vlahušić |  | HSLS | ministar zdravstva | 22. studeni 2001 | 30. srpanj 2002 | zamjena za Anu Stavljenić-Rukavina |
| Božidar Pankretić |  | HSS | ministar poljoprivrede i šumarstva | 27. siječanj 2000 | 23. prosinac 2003 |  |
| Vladimir Strugar |  | HSS | ministar obrazovanja i športa | 27. siječanj 2000 | 23. prosinac 2003 |  |
| Željko Pecek |  | HSS | ministar obrta, malog i srednjeg poduzetništva | 27. siječanj 2000 | 23. prosinac 2003 |  |
| Radimir Čačić |  | HNS | ministar za javne radove, obnovu i graditeljstvo | 27. siječanj 2000 | 23. prosinac 2003 |  |
| Ivan Jakovčić |  | IDS | ministar europskih integracija | 27. siječanj 2000 | 21. lipanj 2001 | podnio ostavku |
| Ana Stavljenić-Rukavina |  | nestranačka | ministrica zdravstva | 27. siječanj 2000 | 23. listopad 2001 | podnijela ostavku zbog afere Baxter |

Izvori
------

1. 1 2 3 4 5 6 7 8 9 10 11 12 13 14 15 16 17  Mandat produžen u sljedećoj vladi
2. ↑  „Bivši ministar pravosuđa iz Račanove Vlade: Pritiskali su me zbog Nine Pavića, a otišao sam radi Haaga". *index.hr*. 16. XII 2011. Pristupljeno 7. V 2017.

Napomene
--------

1. ↑  u intervjuu 2011. kao stvarni razlog naveo neslaganje sa vodstvom stranke oko ustavnih promjena i ukidanja Županijskog doma, odnosno suradnje sa Haškim tribunalom
2. ↑  Kao razlog naveden nezadovoljstvo odbijanjem ministra pravosuđa da potvrdi odredbe Statuta Istarske županije o talijanskom kao službenom jeziku. Nedugo prije toga su održani županijski izbori nakon kojih je Jakovčić izabran za istarskog župana, na kojem mjestu će ostati do 2013.

| * p
* r
* u
Premijeri Hrvatske |
| --- |
| Narodna/Socijalistička Republika Hrvatska (1945-1990) | Socialist Republic of CroatiaSocialist Republic of Croatia
* Bakarić
* Blažević
* Brkić
* Špiljak
* Dabčević-Kučar
* Haramija
* Perišin
* Sirotković
* Fleković
* Marković
* Milović
 |
| Republika Hrvatska (od 1990.) | Republic of CroatiaRepublic of Croatia
* Mesić (kabinet)
* Manolić (kabinet)
* Gregurić (kabinet)
* Šarinić (kabinet)
* Valentić (kabinet)
* Mateša (kabinet)
* Račan(I kabinet)
* Sanader
* Kosor
* Milanović
* Orešković
* Plenković
 |